Christian Bäckman

Christian Bäckman (* 28. apríl 1980, Alingsås, Švédsko) je bývalý švédsky reprezentant v ľadovom hokeji.

Klubový hokej 
Christian Bäckman hrával na poste obrancu. Je 191 cm vysoký a váži 93 kg (údaj z roku 2006). V roku 1998 bol draftovaný v úvodnom drafte NHL klubom St. Louis Blues už v prvom kole z 24. miesta. V sezónach 1998–2002 hral za Frölunda HC Göteborg v švédskej hokejovej Elitserien. V sezóne 2002/03 sa prvýkrát dostal na ľad NHL, aj keď odohral za St. Louis Blues iba 4 zápasy. Už v nasledujúcej sezóne 2003/04 sa však stal stabilným hráčom Blues a odohral 66 zápasov. V sezóne 2004/05 (počas lockoutu v NHL) hral znovu za Frölunda HC Göteborg. V St. Louis Blues nosí dres číslo 55. Na sezónu 2005/06 mal uzavretú zmluvu na 912 tisíc dolárov. Pred nasledujúcou podpísal nový viacročný kontrakt.Na konci sezóny 2007/2008 bol vymenený do New York Rangers. V lete 2008 ho Rangers spoločne s Fiodorom Tjutinom vymenili do Columbus Blue Jackets za Nikolaja Žerdeva a Dana Fritschea.

Reprezentácia 
Reprezentoval Švédsko na troch Majstrovstvách sveta (2004, 2005, 2010), kde z mužstvom získal dve medaile, v roku 2004 striebornú a v roku 2010 bronzovú.

Na Zimných olympijských hrách 2006 v Turíne získal zlatú olympijskú medailu. Nosil reprezentačný dres číslo 8.

Zimné olympijské hry 2006 
Švédsko získalo na olympiáde v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

Štatistiky

Externé odkazy 
 
 Christian Bäckman na stránke St. Louis Blues

Švédski hokejisti
Švédski olympijskí víťazi
Olympijskí víťazi v ľadovom hokeji
Hráči Frölunda HC Göteborg
Hráči Worcester IceCats
Hráči St. Louis Blues
Hráči New York Rangers
Hráči Columbus Blue Jackets
Hokejisti draftovaní klubom St. Louis Blues
Účastníci MS v hokeji 2004
Účastníci MS v hokeji 2005
Účastníci MS v hokeji 2010
Hokejisti na Zimných olympijských hrách 2006